સુરત આરટીઓ કચેરી ઓટોમાઈઝેશનને બદલે આરટીઓની ઓટોક્રેસી (આપખુદશાહી)માં અટવાઈ છે. નવા વાહનોના રજીસ્ટ્રેશનની કામગીરી એટલી મંથરગતિએ ચાલી રહી છે કે, વાહનોને બબ્બે મહિના સુધી નંબરપ્લેટ લગાવ્યા વગર ફરવા માટેની નોબત આવી રહી છે. આરટીઓ કચેરીમાં એવરેજ 20હજાર નવા વાહનોના રજીસ્ટ્રેશનની ફાઈલ પેન્ડિંગ બોલાઈ રહી છે. ક્યારેક કોન્ટ્રાક્ટના માણસો તો ક્યારેક વાહન ડિલર કાગળોની પૂર્તતા નથી તેવા સરકારી બહાના આગળ ધરીને વાહનવ્યવહાર કમિશનરની કચેરીને પણ સતત ઉઠા ભણાવાય રહ્યાં છે. પરિણામે ખો સામાન્ય લોકોનો નીકળી રહ્યો છે.